ระเบียบกระทรวงการคลังระเบียบกระทรวงการคลังว่าด้วยการจัดเก็บการส่งเงิน การยกเว้น และการขอคืนเงินบำรุงกองทุนพัฒนาการกีฬาแห่งชาติสำหรับสุราและยาสูบพ.ศ. ๒๕๕๘[๑] อาศัยอำนาจตามความในมาตรา ๓๘ มาตรา ๓๙ และมาตรา ๔๐แห่งพระราชบัญญัติการกีฬาแห่งประเทศไทย พ.ศ. ๒๕๕๘ กระทรวงการคลังจึงวางระเบียบปฏิบัติในการจัดเก็บการส่งเงิน การยกเว้น และการขอคืนเงินบำรุงกองทุนพัฒนาการกีฬาแห่งชาติสำหรับสุราและยาสูบไว้ ดังต่อไปนี้ข้อ ๑ ระเบียบนี้เรียกว่า ระเบียบกระทรวงการคลัง ว่าด้วยการจัดเก็บ การส่งเงิน การยกเว้นและการขอคืนเงินบำรุงกองทุนพัฒนาการกีฬาแห่งชาติสำหรับสุราและยาสูบ พ.ศ. ๒๕๕๘ข้อ ๒ ระเบียบนี้ให้ใช้บังคับตั้งแต่วันออกประกาศเป็นต้นไปข้อ ๓ ในระเบียบนี้กองทุน หมายความว่ากองทุนพัฒนาการกีฬาแห่งชาติสุรา หมายความว่าสุราตามกฎหมายว่าด้วยสุรายาสูบ หมายความว่ายาสูบตามกฎหมายว่าด้วยยาสูบภาษี หมายความว่าภาษีตามกฎหมายว่าด้วยสุรา และค่าแสตมป์ยาสูบตามกฎหมาย ว่าด้วยยาสูบผู้มีหน้าที่ส่งเงินบำรุงกองทุน หมายความว่า(๑) ผู้มีหน้าที่เสียภาษีตามกฎหมายว่าด้วยสุรา(๒) ผู้มีหน้าที่เสียค่าแสตมป์ยาสูบตามกฎหมายว่าด้วยยาสูบผู้ส่งออก หมายความว่าผู้ได้รับใบอนุญาตทำสุราหรือยาสูบที่ได้รับอนุญาตให้ส่งสุราหรือยาสูบออกนอกราชอาณาจักรตามกฎหมายว่าด้วยสุราหรือกฎหมายว่าด้วยยาสูบข้อ ๔ ให้ผู้มีหน้าที่ส่งเงินบำรุงกองทุนส่งเงินกองทุนในอัตราร้อยละสองของภาษีสุราและค่าแสตมป์ยาสูบตามกฎหมายว่าด้วยสุราและกฎหมายว่าด้วยยาสูบในการคำนวณเงินบำรุงกองทุนตามอัตราที่กำหนดในวรรคหนึ่ง หากมีเศษของหนึ่งสตางค์ให้ปัดทิ้งข้อ ๕ ให้ผู้มีหน้าที่ส่งเงินบำรุงกองทุนส่งเงินบำรุงกองทุนตามแบบ กกท. ๑/๐๑ ท้ายระเบียบนี้พร้อมกับชำระภาษีสุราและค่าแสตมป์ยาสูบตามกฎหมายว่าด้วยสุราและกฎหมายว่าด้วยยาสูบ ณสถานที่ยื่นแบบชำระภาษีสุราและค่าแสตมป์ยาสูบตามกฎหมายว่าด้วยสุราและกฎหมายว่าด้วยยาสูบกรณีการยื่นแบบชำระภาษีสุราและค่าแสตมป์ยาสูบผ่านเครือข่ายอินเตอร์เน็ตที่เว็บไซต์กรมสรรพสามิต ให้ถือว่าเป็นการยื่นแบบชำระภาษีสุราและค่าแสตมป์ยาสูบณ กรมสรรพสามิตข้อ ๖ กรณีที่ผู้ที่มีหน้าที่ส่งเงินบำรุงกองทุนไม่ส่งเงินบำรุงกองทุนหรือส่งภายหลังระยะเวลาที่กำหนด หรือส่งเงินบำรุงกองทุนไม่ครบตามจำนวนที่ต้องส่งผู้มีหน้าที่ส่งเงินบำรุงกองทุนจะต้องเสียเงินเพิ่มในอัตราร้อยละสองต่อเดือนของจำนวนเงินที่ไม่ส่งหรือส่งภายหลังระยะเวลาที่กำหนดหรือจำนวนเงินที่ส่งขาดไปแล้วแต่กรณี นับแต่วันครบกำหนดส่งจนถึงวันที่ส่งเงินบำรุงกองทุนครบถ้วน ทั้งนี้เงินเพิ่มจะต้องไม่เกินจำนวนเงินบำรุงกองทุนและให้ถือว่าเงินเพิ่มนี้เป็นเงินบำรุงกองทุนด้วยโดยยื่นแบบ กกท. ๑/๐๑ ตามข้อ ๕การคำนวณระยะเวลาตามวรรคหนึ่ง เศษของเดือนให้นับเป็นหนึ่งเดือนข้อ ๗ การส่งเงินเข้ากองทุนให้ส่งเป็นเงินสดหรือเช็คกรณีเป็นเช็คให้สั่งจ่ายในนาม กองทุนพัฒนาการกีฬาแห่งชาติ ในกรณีผู้มีหน้าที่ส่งเงินบำรุงกองทุนยื่นแบบชำระภาษีสุราและค่าแสตมป์ยาสูบผ่านเครือข่ายอินเตอร์เน็ตที่เว็บไซต์กรมสรรพสามิต เมื่อกรมสรรพสามิตตรวจสอบว่ามีการชำระเงินเข้าบัญชีของกรมสรรพสามิตแล้วให้กรมสรรพสามิตส่งเงินบำรุงกองทุนเป็นเช็คต่อไปข้อ ๘ การนำส่งเงินบำรุงกองทุนให้ส่งเงินบำรุงกองทุนให้แก่กองทุนอย่างน้อยเดือนละหนึ่งครั้งเข้าบัญชีเงินฝากประเภทออมทรัพย์ที่ธนาคารกรุงไทย จำกัด (มหาชน) สาขาปทุมวัน บัญชีเลขที่ ๐๐๘ - ๑ - ๖๐๖๓๕ -๔ หรือธนาคารอื่นตามที่กองทุนกำหนด โดยดำเนินการ ดังนี้(๑) สำหรับกรมศุลกากรให้สำนักงานศุลกากรหรือด่านศุลกากร ผู้จัดเก็บเป็นผู้นำส่ง(๒) สำหรับกรมสรรพสามิตให้สำนักงานสรรพสามิตพื้นที่หรือสำนักงานสรรพสามิตพื้นที่สาขาผู้จัดเก็บเป็นผู้นำส่งในการส่งเงินตามวรรคหนึ่ง ให้จัดทำใบส่งเงินบำรุงกองทุน ตามแบบ กกท.๑/๐๒ และบัญชีสรุปรายละเอียดการรับ -ส่งเงินบำรุงกองทุน ตามแบบ กกท. ๑/๐๓ พร้อมแนบสำเนาใบนำฝากเงิน (Pay - In -Slip) รายงานให้กองทุนทราบภายใน ๑๕ วันนับแต่วันสิ้นเดือนที่นำส่งเงินให้หน่วยงานที่นำส่งเงินจัดทำรายงานการจัดเก็บเงินบำรุงกองทุนประจำเดือนแบบ กกท. ๑/๐๔ พร้อมทั้งส่งสำเนาบัญชีสรุปรายละเอียดการรับ - ส่งเงินบำรุงกองทุนประจำเดือนให้กรมสรรพสามิตหรือกรมศุลกากรแล้วแต่กรณี ภายในวันที่ ๑๐ ของเดือนถัดไปการเก็บรักษาและการนำเงินส่งกองทุนให้ใช้ระเบียบการรักษาเงินและการนำเงินส่งคลังของส่วนราชการโดยอนุโลมเท่าที่ไม่ขัดต่อระเบียบนี้ข้อ ๙ กรณีที่ผู้มีหน้าที่ส่งเงินบำรุงกองทุนได้รับคืนภาษีสุราตามกฎหมายว่าด้วยสุราให้ได้รับคืนเงินบำรุงกองทุนด้วยข้อ ๑๐ ให้ผู้ส่งออกแจ้งความประสงค์ขอคืนเงินบำรุงกองทุนพร้อมกับการขอคืนค่าภาษีสุราข้อ ๑๑ การขอรับเงินบำรุงคืนจากกองทุนให้อธิบดีกรมสรรพสามิต หรือผู้ได้รับมอบหมายเป็นผู้มีอำนาจในการสั่งคืนเงินบำรุงกองทุนโดยใช้วิธีปฏิบัติเช่นเดียวกับวิธีการขอคืนภาษีสุราตามกฎหมายว่าด้วยสุราข้อ ๑๒ สำหรับสุราหรือยาสูบที่ส่งออกนอกราชอาณาจักรให้ได้รับการยกเว้นการส่งเงินบำรุงเข้ากองทุนโดยให้ผู้มีหน้าที่ส่งเงินบำรุงกองทุนแจ้งความประสงค์ขอยกเว้นการส่งเงินบำรุงกองทุนพร้อมกับการขออนุญาตส่งออกสุราและยาสูบตามกฎหมายว่าด้วยสุราและกฎหมายว่าด้วยยาสูบตามแบบกกท. ๑/๐๕ข้อ ๑๓ การดำเนินการอื่นใดที่ไม่ได้กำหนดไว้ในระเบียบนี้ให้ถือปฏิบัติตามระเบียบราชการโดยอนุโลมข้อ ๑๔ ให้ปลัดกระทรวงการคลังเป็นผู้รักษาการตามระเบียบนี้ประกาศณ วันที่ ๒๗ มีนาคม พ.ศ. ๒๕๕๘สมหมายภาษีรัฐมนตรีว่าการกระทรวงการคลัง[เอกสารแนบท้าย]๑. แบบรายการเงินบำรุงกองทุนพัฒนาการกีฬาแห่งชาติ ตามพระราชบัญญัติการกีฬาแห่งประเทศไทยพ.ศ. ๒๕๕๘ (แบบ กกท. ๑/๐๑)๒. ใบส่งเงินบำรุงกองทุน (แบบ กกท. ๑/๐๒)๓. บัญชีสรุปรายละเอียดการรับ-ส่งเงินบำรุงกองทุน(แบบ กกท. ๑/๐๓)๔. รายงานการจัดเก็บเงินบำรุงกองทุนประจำเดือน(แบบ กกท. ๑/๐๔)๕. แบบรายการขอยกเว้นเงินบำรุงกองทุนพัฒนาการกีฬาแห่งชาติตามพระราชบัญญัติการกีฬาแห่งประเทศไทย พ.ศ. ๒๕๕๘ (แบบ กกท. ๑/๐๕)(ดูข้อมูลจากภาพกฎหมาย)ปริยานุช/ผู้จัดทำ๑๒ พฤษภาคม๒๕๕๘นุสรา/ผู้ตรวจ๑๒ พฤษภาคม๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๑๐๐ ง/หน้า ๔/๓๐ เมษายน ๒๕๕๘